ประจำเดือนมาวันที่ 6-9 เดือน 11 ที่ผ่านมา แล้วมีเพศสัมพันธ์ ในวันที่ 11 แล้วไม่ได้ป้องกัน หลังจากนั้น 2 ชั่วโมง ซื้อยาคุมฉุกเฉินมาทาน (หลังจากนั้น 1 อาทิตย์มีเลือดออก แบบใส่แคร์ฟี แล้วเต็มแคร์ฟีอะคะ มีอาการปวดท้องน้อยหน่วง ๆ ) จนกร่ะทั่งวันที่ 25/11 ได้ทำการตรวจ preg test แล้วขึ้น neg ตรวจซ้ำอีกครั้ง ในวันที่ 2/12 ก็ขึ้น neg (ขึ้นขีดเดียว) หลังจากนั้น วันที่ 11/12 ตรวจซ้ำ อีกครั้งก็ขีดเดียว จนกระทั่งวันที่ 15/12 ได้ทำการตรวจ BEta HCG ผล คือ <0.10 บอกว่าปกติ ดังนั้น มี 2 คำถามคะ1.แบบนี้คือ ไม่ท้องแล้วใช่ไหมคะ ไม่ต้องตรวจซ้ำอีกแล้วใช่ไหมคะหรือยังต้องซื้อที่ตรวจมาตรวจซ้ำอีก2.ที่ประจำเดือน เดือนนี้มาเลทเป็นเพราะยาคุมฉุกเฉินใช่ไหมคะ แล้วประจำเดือนของเดือนนี้ จะมาช่วงประมาณไหนอะคะ
สวัสดีค่ะ PUNGPOND,หากประจำเดือนมาวันที่ 6-9 พ.ย. แล้วได้มีเพศสัมพันธ์ในวันที่ 11 พ.ย. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว จึงอาจไม่จำเป็นต้องทานยาคุมฉุกเฉินก็ได้สำหรับเลือดที่ออกหลังจากทานยาคุมฉุกเฉินไป 1 สัปดาห์ ก็น่าจะเป็นเลือดที่เกิดจากของยาคุมฉุกเฉินได้ค่ะ ซึ่งก็ไม่ได้อันตรายอะไรส่วนการตรวจหาการตั้งครรภ์ในวันที่ 25 พ.ย. และ 11 ธ.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ และหากได้ตรวจหาฮอร์โมน HCG จากเลือดด้วย แล้วพบค่าน้อยกว่า 0.1 ก็แสดงว่าไม่ได้มีการตั้งครรภ์เกิดขึ้นค่ะ และไม่จำเป็นต้องตรวจซ้ำอีกแล้วสำหรับการที่ประจำเดือนยังไม่มา ก็น่าจะเป็นผลของยาคุมฉุกเฉินได้ค่ะ โดยน่าจะมาในอีกไม่นานนี้ค่ะ แต่อาจไม่สามารถตอบได้แน่ชัดว่าจะมาวันไหนค่ะ